દિલ્હીના મુખ્યમંત્રી અરવિંદ કેજરીવાલે ઉપરાજ્યપાલના ઘરે ચાલી રહેલા ધરના મંગળવારે પુરા કર્યા છે. અરવિંદ કેજરીવાલે 9 દિવસ પછી ધરના ખતમ કરવાનો નિર્ણય કર્યો છે. દિલ્હીના આઈએએસ ઓફિસર ઘ્વારા પણ જણાવવામાં આવ્યું કે તેઓ દિલ્હીના સીએમ સાથે વાતચીત કરવા માટે તૈયાર છે. દિલ્હીના મુખ્યમંત્રી અરવિંદ કેજરીવાલે આરોપ લગાવ્યો હતો કે દિલ્હીના આઈએએસ ઓફિસરો હડતાલ કરીને બેઠા છે, તેઓ કામ નથી કરી રહ્યા. અરવિંદ કેજરીવાલ પોતાના મંત્રી મનીષ સિસોદિયા, સત્યેન્દ્ર જૈન અને ગોપાલ રાય સાથે છેલ્લા અઠવાડીયાથી ધરના પર હતા.